Source: https://resita.ro/fara-precedent-csm-resita-retrogradata-pe-baza-de-voturi-la-comanda-presedintelui-federatiei/
Timestamp: 2020-06-01 21:38:01+00:00

Document:
FĂRĂ PRECEDENT. CSM Reșița, retrogradată pe bază de voturi, la comanda președintelui federației?! – Resita.ro
Pretextând starea de urgență, conducerea FRH – întrunită în sistem videoconferință – a adoptat mai multe hotărâri cu privire la reluarea competițiilor de handbal. Membrii Consiliului de Administrație au votat cu 10-4 în favoarea propunerii FRH care îi răpește clubului din Reșița, CSM, orice șansă de a-și apăra poziția în prima ligă!
Pe site-ul Federației Române de Handbal au fost postate hotărârile Consiliului de Administrație din data de 22 aprilie 2020. Soarta CSM Reșița pare pecetluită de următoarea hotărâre:
„S-a supus la vot varianta propusă de F.R.H. pentru încheierea sezonului competițional la seniori-masculin până la sfârșitul lunii iunie, astfel:
Renunțare la Play-Off, Play Out, disputare etape de campionat rămase în sezonul regulat și restanțe, astfel:
Divizia A – masculin:
Se aprobă propunerea, cu 10 voturi «pentru» și 4 voturi «împotrivă» (Ali, Drăgănescu, Lupan, Bejinariu), cu specificarea că domnii Ali, Drăgănescu și Bejinariu doresc încheierea sezonului competițional 2019-2020 pe teren, dar nu în varianta propusă de F.R.H.”.
Conform procesului-verbal al ședinței, cei 10 care au votat „pentru” această propunere ce sfidează fair-play-ul competițional sunt: Dedu, Luca, Manea, Ghervan, Teuțan, Kotecz, Evi, Sâsâeac, Pavel, Bocan. Cap de listă este, așadar, însuși Alexandru Dedu, președintele FRH!
Victime: două echipe, două orașe, mii de suporteri
CSM Reșița, după cum probabil știu toți iubitorii handbalului din Caraș-Severin, și-a stabilit în iarnă strategia pentru supraviețuirea în Liga Zimbrilor: a ales să nu „sară calul” cu bugetul prin aducerea la club a 4-5 „mercenari”, ci să-și formeze o echipă din mers, care să câștige experiență chiar cu prețul de a pierde meciuri în serie. Pentru că regulamentul tocmai asta îți permitea să faci: indiferent de rezultatele din sistemul regular, premianții și codașii urmau să fie stabiliți în partea a doua a campionatului, în sistemele play-off și play-out! Și tocmai acum, când mai erau doar 3 etape până să înceapă meciurile decisive, s-a hotărât ca play-off-ul și play-out-ul să nu mai aibă loc! Și ca ultimele două echipe să retrogradeze, fără a mai avea șansa de a ocupa locurile ce permit disputarea unor meciuri de baraj!
Schimbarea de regulament, operată în timpul desfășurării competiției, afectează cel mai dur două cluburi: CSM Reșița și HC Buzău, aflate pe ultimele două locuri în clasament. O decizie mult mai apropiată de spiritul competiției ar fi fost ca în acest an special să nu retrogradeze nicio echipă, dar să promoveze totuși primele două din liga secundă. Ar fi însemnat ca viitorul sezon din Liga Zimbrilor să aibă la start nu 14, ci 16 echipe.
Cristi Pătru, coordonator al Secției de Handbal a Clubului Sportiv Municipal Reșița, a declarat pentru handbalmania.ro că încă mai speră ca președintele Dedu să se comporte ca un adevărat conducător în aceste momente de cumpănă.
– Pentru care motiv ar participa Reșița la acest turneu, echipa având de disputat 2 jocuri acasă și o deplasare la Timișoara?
Aș mai vrea să adaug la final, ca o opinie personală, ca mi-aș dori ca domnul președinte Alexandru Dedu să se comporte ca un adevărat conducător în aceste momente de cumpănă”.
Speranțele lui Cristi Pătru se leagă de faptul că, deși se poate subînțelege că ultimele echipe clasate în Liga Zimbrilor vor fi retragradate în liga secundă, nicăieri în hotărârea adoptată de Consiliul de Administrație al FRH nu este stipulat explicit așa ceva. Mai precis, încă se poate decide ca următoarea ediție de campionat Liga Zimbrilor să aibă la start 16 formații.
Explicație foto: Jucătorii Reșiței, după victoria din martie, 24-22, cu CSM Vaslui.
VEZI ȘI CONTINUAREA: Președintele CSM Reșița a izbucnit după decizia FRH de reluare a campionatului! „Îmi dă cineva în scris că nu se va îmbolnăvi nimeni?”
alexandru deducristi patrucsm resita handbalFeaturedpresedinte frhstare de urgenta
Restricții speciale pentru vârstnici sau relaxarea restricțiilor în general? Nici, nici!
Starea de urgență, prelungită. „Este absolut evident că ne luptăm cu o epidemie extrem de greu de controlat”

References: CSM 
 CSM 

CSM 
 CSM 
 CSM 
 CSM